૨૧ પછીની એજ એટલે મોસ્ટ ઓફ કોલેજ પુરી થઇ ગઇ હોય છે. કોલેજની લાઇફને ભરપુર જીવ્યા પછી હવે પ્રોફેશનલ વર્લ્ડમાં એન્ટર થવાનુ હોય છે. હવે સપના અને એમ્બીશન્સના વર્લ્ડમાં પ્રવેશ કરવાનો હોય છે. જ્યાં સુધી કોલેજમાં હોઇએ ત્યાં સુધી ફ્રેન્ડ્સ સાથે મૌજ અને મસ્તી આપણને ભરપુર આનંદ આપતી હોય છે, કેટલીક ગર્લ્સને સારા રીલેશન્સનો અનુભવ હોય છે, તો કેટલીક ગર્લ્સને લવ રીલેશન્સના કડવા અનુભવો પણ થયા હોય છે. જેની ઈફેક્ટ્સ આગળ જતા ઘણી થતી હોય છે. કોલેજ પછી એક નવી દૂનિયામાં જવાનુ હોય છે, કરીઅર્સ, પોતાની જાતથી કંઈક કરવાની ઉત્સુકતા, આ વિશ્વ માટે કરવાની ઇચ્છા, વિશ્વ માટે નહીં તો પોતાનો અભિમાન સંતોષાય એ માટે કંઈક કરવાની ઇચ્છા, કેટલાક ક્રિએટીવ કામ કરવાની ઈચ્છા તો કેટલાંક મરિચીકા જેવા ડેસ્ટીનેશન સુધી પહોંચવાની ઇચ્છા. ખરેખર ડેસ્ટીનેશન્સ જેવુ કંઇ હોતું જ નથી, ડેસ્ટીનેશન્સ એ મરિચીકા જ છે, માઇલ્સ્ટોન્સ એ જ આરામનુ સ્થળ છે.